जनकपुर : डा. राजेन्द्र विमल प्रतिष्ठानमे पौने दू लाख रुपैया आएल अछि। विद्यापति पुरस्कारसँ प्राप्त डेढ लाख रुपैया मैथिलीक वरिष्ठ साहित्यकार डा. राजेन्द्र विमल आ हुनक पत्नी बिना बिमल संयुक्त रुपसँ प्रतिष्ठानके देलन्हि अछि। तहिना डा. विमलक पुत्र विभाष लाभ २५ हजार रुपैया प्रतिष्ठानमे जम्मा कएलन्हि अछि। विभाषक अनुसार जल्दिए ओ प्रतिष्ठानमे ७५ हजार रुपैया आओर जम्मा करता। प्रतिष्ठानक अध्यक्ष विजय दत्तक सभापतित्वमे भेल ओ समारोहमे नेपाल पत्रकार महासंघ धनुषाक अध्यक्ष रामअशिष यादव, नाटककार अवधेश पोखरेल, रामानन्द युवा क्लवक अध्यक्ष नविन कुमार मिश्र, वानक केन्द्रिय उपाध्यक्ष राजेश कुमार कर्ण, प्रतिष्ठानक महासचिव सुजीत कुमार झा सहितक सहभागिता रहल छल। डा. राजेन्द्र विमल प्रतिष्ठान किछु दिन पूर्व जनकपुरमे भेल कथा गोष्ठीमे पठित कथा सभके पुस्तक निकालएके निर्णय सेहो कएलक अछि। (रिर्पोट : सुजीत कुमार झा)